पाएं अपने शहर की ताज़ा ख़बरें और फ्री ई-पेपरडाउनलोड करें
बिहार में मंगलवार की देर रात लगे लॉकडाउन के पहले ही दिन अपराधियों ने सरपंच पुत्र रुपेश तिवारी की आपसी वर्चस्व को लेकर गोली मार हत्या कर दी। रुपेश को आंख में गोली मारी गई थी, जो उसके सिर के पीछे से निकल गई थी। रुपेश पहाड़पुर थाना क्षेत्र के मनकररिया पंचायत के हुसेपुर गांव निवासी था। उसकी मां उर्मिला कुअंर मनकररिया पंचायत की सरपंच हैं। बुधवार की सुबह सूचना पर पहुंची हरसिद्धि पुलिस ने हरसिद्धि बाजार के दक्षिण नहर किनारे से शव को बरामद किया। शव के समीप ही लाल रंग की अपाची बाइक खड़ी थी।
जिसे पुलिस ने जब्त कर लिया। पुलिस ने घटनास्थल से एक गोली व दो खोखा भी बरामद किया है। थानाध्यक्ष प्रमोद कुमार पासवान ने बताया कि आपसी वर्चस्व को लेकर गैंगवार में रुपेश तिवारी की गोली मारकर हत्या की गई है। रुपेश के परिजनों की निशानदेही पर एक आरोपित युवक को हिरासत में लेकर पूछताछ की जा रही है। अपराधियों की गिरफ्तारी के लिए छापेमारी की जा रही है। रुपेश के पिता की भी हत्या हुई थी।
घटनास्थल पर मनकररिया के शिवम की थी बाइक
मनकररिया की सरपंच उर्मिला कुअंर ने बताया कि घटनास्थल से बरामद बाइक उनके ग्रामीण शिवम सिंह की है। शिवम ही मंगलवार की रात उनके पुत्र रुपेश को हरसिद्धि में बारात जाने की बात कह घर से बुलाकर लाया था। उसके साथ एक अन्य युवक भी था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn